Smernica
pre postup delegácie SR na 24. zasadnutí 
Riadiacej rady/Globálneho ministerského environmentálneho fóra Programu OSN 
pre životné prostredie, 5. - 9. februára 2007, Nairobi, Kenská republika

Delegácia SR bude na uvedenom zasadnutí postupovať v súlade s členskými štátmi EÚ nasledovne:

1.	podporí stanovisko EÚ k otázkam medzinárodného environmentálneho spravovania, globalizácie, politických aspektov životného prostredia a vodnej politiky a stratégie 

2.	bude koordinovať postup delegácie SR  s postupom EÚ k otázkam transformácie Programu OSN pre životné prostredie UNEP na špeciálnu organizáciu OSN – UNEO (United Nations Environment Organisation) 

3.	podporí stanovisko EÚ k zavedeniu všeobecného členstva v UNEP-e  

 

Program 24. zasadnutia
Riadiacej rady/Globálneho ministerského environmentálneho fóra UNEP

  
     V zmysle dokumentu UNEP/GC/24/1 sa bude zasadnutie riadiť nasledovným programom: 

1.	otvorenie zasadnutia

2.	organizácia priebehu zasadnutia:

	a/ voľba funkcionárov zasadnutia
	b/ schválenie programu a organizácia práce zasadnutia

3.	poverovacie listiny zástupcov

4.	Politické témy:
	a/ stav životného prostredia
	b/ vznikajúce politické otázky
	c/ koordinácia a spolupráca v environmentálnych otázkach v rámci systému 
	OSN
	d) koordinácia a spolupráca s občianskou spoločnosťou
	e) medzinárodné environmentálne spravovanie
	f) vodná politika a stratégia 

5.	nadväznosť na Svetový summit o trvalo udržateľnom rozvoji:
	príspevok UNEPu k nadchádzajúcemu 15. zasadnutiu Komisie pre 
	trvaloudržateľný rozvoj

6.	implementácia programu práce UNEP-u a príslušné rozhodnutia Riadiacej 
	rady

7.	rozpočet a program práce na biennium 2008 – 2009, Environmentálny fond, administratívne a ďalšie rozpočtové otázky

8.	predbežný program, dátum a miesto budúceho zasadnutia Riadiacej 
	rady/Globálneho ministerského environmentálneho fóra
a)	10. mimoriadne zasadnutie Riadiacej rady/Globálneho ministerského environmentálneho fóra
b)	25. zasadnutie Riadiacej rady/Globálneho ministerského
      environmentálneho fóra

9.	ostatné záležitosti
10.	prijatie správy
11.	záver zasadnutia